Резбарци
Резбарци е село в Южна България. То се намира в община Кърджали, област Кърджали.

Религии 
Двете религии в селото са ислям и християнство.

Културни и природни забележителности 
В селото се намира храма „Свети Спас“. В селото се намира единствената в региона Професионалната гимназия по селско стопанство.

Редовни събития 
Всяка година се провежда събор на родените в селото пред църквата „Свети Спас“.

Други 
Край селото има местност, за която се вярва, че има лечебни свойства – церяла безнадеждно болни от цялата страна. Мистериозният гроб привлича и християни, и мюсюлмани от цяла България. Мястото „помагало“ най-вече на отписани от доктори и ходжи деца. За лечебните му свойства от столетия насам се носят легенди.

Възрастни хора твърдят, че тук е погребан „Кочаджа мезаръ“, което озвачава в превод голям, много висок мъж. Според легендата, мъжът паднал от небето и издъхнал върху грешната земя. В миг лобното място на исполина придобило необяснима целебна сила. Някои предполагат, че това е ангел от свитата на Архангел Джебраил /Гавраил/.

В по-ново време тайнственият лечител е обявен за космически пришълец. Родопчани се мотивират с размерите на гроба му – твърде необичайни за земен човек.

Най-спряганата хипотеза е за „Папаз мезаръ“, сиреч – попски гроб. Визира се възможността това де е гробът на патриарх Евтимий. Привържениците ва тази хипотеза се аргументират с факта, че не знае къде е погребан последният патриарх от Второто българско царство. Някои учени смятат, че умира в Беломорска Тракия. Други в Родопите.

Бележки 

Села в област Кърджали
Населени места в община Кърджали